CELEX: 62010TN0433
Language: el
Date: 2010-09-20 00:00:00
Title: Υπόθεση T-433/10 P: Αίτηση αναιρέσεως που ασκήθηκε στις 20 Σεπτεμβρίου 2010 από τους John Allen κ.λπ. κατά της αποφάσεως που εξέδωσε στις 13 Ιουλίου 2010 το Δικαστήριο Δημόσιας Διοίκησης της Ευρωπαϊκής Ένωσης στην υπόθεση F-103/09, Allen κ.λπ. κατά Επιτροπής

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/41
            
         Αίτηση αναιρέσεως που ασκήθηκε στις 20 Σεπτεμβρίου 2010 από τους John Allen κ.λπ. κατά της αποφάσεως που εξέδωσε στις 13 Ιουλίου 2010 το Δικαστήριο Δημόσιας Διοίκησης της Ευρωπαϊκής Ένωσης στην υπόθεση F-103/09, Allen κ.λπ. κατά Επιτροπής
   (Υπόθεση T-433/10 P)
   ()
   2010/C 317/74
   Γλώσσα διαδικασίας: η αγγλική
   
      Διάδικοι
   
   
      Αναιρεσείοντες: John Allen κ.λπ. (Horspath, Ηνωμένο Βασίλειο) (εκπρόσωποι: K. Lasok, QC και B. Lask, barrister)
   
      Έτερος διάδικος στην αναιρετική διαδικασία: Ευρωπαϊκή Επιτροπή
   
      Αιτήματα των αναιρεσειόντων
   
   Οι αναιρεσείοντες ζητούν από το Γενικό Δικαστήριο:
   
               —
            
            
               να κηρύξει την αίτηση αναιρέσεως παραδεκτή,
            
         
               —
            
            
               να αναιρέσει τη διάταξη που εξέδωσε το Δικαστήριο Δημόσιας Διοίκησης της Ευρωπαϊκής Ένωσης (πρώτο τμήμα) στις 13 Ιουλίου 2010 στην υπόθεση F-103/09,
            
         
               —
            
            
               να απορρίψει την πρώτη και τη δεύτερη ένσταση απαραδέκτου που προέβαλε η καθής πρωτοδίκως
            
         
               —
            
            
               να καταδικάσει την καθής πρωτοδίκως στα δικαστικά έξοδα της αιτήσεως αναιρέσεως.
            
         
      Λόγοι και κύρια επιχειρήματα
   
   Με την αίτησή τους αναιρέσεως, οι αναιρεσείοντες ζητούν την αναίρεση της διατάξεως που εξέδωσε το Δικαστήριο Δημόσιας Διοίκησης της Ευρωπαϊκής Ένωσης (πρώτο τμήμα) στις 13 Ιουλίου 2010 στην υπόθεση F-103/09, Allen κ.λπ. κατά Επιτροπής, με την οποία απορρίφθηκε ως απαράδεκτη η προσφυγή με την οποία οι αναιρεσείοντες είχαν ζητήσει αποζημίωση καθώς και την ακύρωση της αποφάσεως της Επιτροπής περί μη επιδικάσεως αποζημιώσεως υπέρ τους προς αποκατάσταση της υλικής ζημίας που υπέστησαν λόγω της μη προσλήψεώς τους ως εκτάκτων υπαλλήλων για την άσκηση της δραστηριότητας τους εντός της κοινής επιχειρήσεως Joint European Torus (JET).
   Προς στήριξη της αιτήσεώς τους αναιρέσεως, οι αναιρεσείοντες υποστηρίζουν ότι το Δικαστήριο Δημόσιας Διοίκησης, κρίνοντας εν προκειμένω ότι υφίστατο υποχρέωση δράσεως εντός εύλογης προθεσμίας και, περαιτέρω, αποφαινόμενο επί της διάρκειας και της αφετηρίας αυτής της εύλογης προθεσμίας, ενήργησε αντίθετα προς τη νομολογία του Δικαστηρίου και κατά παράβαση των θεμελιωδών δικαιωμάτων του δικαίου της Ευρωπαϊκής Ένωσης.